Orel Mangala

Orel Johnson Mangala (sündinud 18. märtsil 1998 Brüsselis) on Belgia jalgpallur, kes mängib poolkaitsjana Inglismaa kõrgliigaklubis Everton ja Belgia jalgpallikoondises.

2017. aasta juunis sõlmis ta nelja-aastase lepingu Saksamaa kõrgliigaklubiga VfB Stuttgart ning hooajal 2017/18 debüteeris ta Saksamaa kõrgliigas. Hooajal 2018/19 oli ta laenul Saksamaa esiliigaklubis Hamburger SV. 2021. aasta juunis pikendas ta Stuttgardiga lepingut kolme aasta võrra.

2022. aasta juulis sõlmis ta lepingu Inglismaa Premier League'i klubiga Nottingham Forest. Esimese värava Inglismaa kõrgliigas lõi ta 4. aprillil 2023 mängus Leeds Unitedi vastu.

2024. aasta veebruaris läks ta Nottingham Forestist laenule Prantsusmaa kõrgliigaklubisse Lyoni Olympique. Kuigi ta sõlmis 2024. aasta juulis Lyoni Olympique'iga püsiva lepingu, naasis ta 2024. aasta augustis Inglismaa kõrgliigasse, kui liitus laenulepingu alusel Evertoniga.

Belgia noortekoondistes mängis Mangala alates 2013. aastast. 2015. aastal saavutas ta Belgia kuni 17-aastaste koondisega noorte maailmameistrivõistlustel kolmanda koha. Belgia jalgpallikoondises debüteeris ta 26. märtsil 2022 sõprusmängus Iirimaa vastu.https://www.transfermarkt.com/orel-mangala/nationalmannschaft/spieler/289592 (vaadatud 14.8.2022) Ta kuulus Belgia koondisse 2024. aasta Euroopa meistrivõistlustel.

Ta on Kongo päritolu.

 Viited 

 Välislingid 

 Everton FC kodulehel

Kategooria:Belgia jalgpallurid
Kategooria:VfB Stuttgardi mängijad
Kategooria:Hamburger SV mängijad
Kategooria:Nottingham Forest FC jalgpallurid
Kategooria:Lyoni Olympique'i mängijad
Kategooria:Everton FC mängijad
Kategooria:Bundesliga mängijad
Kategooria:Premier League'i mängijad
Kategooria:Ligue 1 mängijad
Kategooria:Sündinud 1998